b'\n_START_ARTICLE_\nFolkeskolens afgangspr\xc3\xb8ve\n_START_PARAGRAPH_\nFolkeskolens afgangspr\xc3\xb8ve er den danske folkeskoles afsluttende pr\xc3\xb8ve. I 9. klasse skal alle elever til afgangspr\xc3\xb8ve i maj og juni.\n_START_SECTION_\nPr\xc3\xb8ver i niende klasse\n_START_PARAGRAPH_\nI skole\xc3\xa5ret 2015/16 kan skolerne v\xc3\xa6lge mellem at afholde pr\xc3\xb8ven, der er markeret med A nedenfor, eller pr\xc3\xb8verne, der er markeret med B nedenfor. Fra og med skole\xc3\xa5ret 2016/17 skal skolerne afholde pr\xc3\xb8verne, der er markeret med B nedenfor, mens pr\xc3\xb8ven, der er markeret med A nedenfor, udg\xc3\xa5r. Pr\xc3\xb8ver uden bogstaver skal afl\xc3\xa6gges uanset hvad.\n_START_SECTION_\nUdtr\xc3\xa6kspr\xc3\xb8ver\n_START_PARAGRAPH_\nHver klasse skal op i \xc3\xa9n pr\xc3\xb8ve fra den humanistiske udtr\xc3\xa6kspulje og \xc3\xa9n pr\xc3\xb8ve fra den naturfaglige udtr\xc3\xa6kspulje. Ministeriet "tr\xc3\xa6kker" pr\xc3\xb8verne for klasserne, og eleverne f\xc3\xa5r udfaldet at vide fem skoledage f\xc3\xb8r de f\xc3\xb8rste (skriftlige) pr\xc3\xb8ver.\n_START_SECTION_\nPraktiske pulje\n_START_PARAGRAPH_\nHvis en elev tidligere har modtaget undervisning i h\xc3\xa5ndarbejde, sl\xc3\xb8jd, hjemkundskab, tysk eller fransk som valgfag kan eleven v\xc3\xa6lge at g\xc3\xa5 til en frivillig afgangspr\xc3\xb8ve i disse fag.'